Parlamentul  României

Camera Deputaţilor

Comisia pentru muncă şi protecţie socială

Nr.27/202/13 iunie 2007
R A P O R T

asupra propunerii legislative privind completarea şi modificarea alineatului (1) al articolului 269 din 

Legea nr.53/2003 privind Codul muncii
1. În conformitate cu prevederile art.95 din Regulamentul Camerei Deputaţilor, Comisia pentru muncă şi protecţie socială a fost sesizată, prin adresa nr. Plx.332 din 2 mai 2007, cu dezbaterea pe fond în procedură obişnuită, a propunerii legislative privind completarea şi modificarea alineatului (1) al articolului 269 din Legea nr.53/2003 privind Codul muncii.
La întocmirea prezentului raport Comisia a avut în vedere:

· avizul favorabil al Consiliului Legislativ (nr.1619/28.11.2006)

· avizul negativ al Comisiei juridice, de disciplină şi imunităţi (nr.31/539/14.05.2007)
· avizul negativ al Comisiei pentru drepturile omului, culte şi problemele minorităţilor naţionale (nr.25/309/11.05.2007)

· avizul negativ al Comisiei pentru egalitatea de şanse pentru femei şi bărbaţi (nr.37/167/14.05.2007)

· punctul de vedere negativ al Guvernului (nr.3829/14.12.2006).
Propunerea legislativă are ca obiect de reglementare modificarea alin.(1) al art.269 din Legea nr.53/2003 – Codul muncii, în sensul introducerii posibilităţii acordării şi a daunelor morale în cazul în care salariatul a suferit un astfel de prejudiciu din culpa angajatorului în timpul îndeplinirii obligaţiilor de serviciu sau în legătură cu serviciul.
Comisia propune Plenului Camerei Deputaţilor aprobarea propunerii legislative întrucât prin formularea actuală a articolului 269, răspunderea angajatorului este limitată exclusiv la prejudiciile materiale pe care le suferă angajatul din culpa angajatorului, în timpul îndeplinirii obligaţiilor de serviciu sau în legătură cu serviciul. Angajaţii pot suferi, într-o serie largă de împrejurări, şi prejudicii nepatrimoniale, în special în urma concedierii abuzive, ceea ce conduce la necesitatea reglementării exprese a reparaţiei daunelor morale.
2. Propunerea legislativă face parte din categoria legilor organice, conform prevederilor art.73 alin.(3) din Constituţia României, republicată.

3. La dezbaterile care au avut loc în şedinţa comisiei din 5 iunie 2007 au participat, în conformitate cu prevederile art.55 din Regulamentul Camerei Deputaţilor, republicat:

· d-na Denisa Pătraşcu – Secretar de Stat, Ministerul Muncii, Familiei şi Egalităţii de Şanse
· d-na Georgeta Bratu – director, Ministerul Muncii, Familiei şi Egalităţii de Şanse.
4. La lucrările comisiei au fost prezenţi 19 deputaţi, din totalul de 19 membri ai comisiei.

Raportul comisiei a fost adoptat cu unanimitate de voturi.
5. Propunerea legislativă a fost respinsă de Senat în şedinţa din 26 aprilie 2007.
6. Camera Deputaţilor este Cameră decizională, potrivit prevederilor art.75 din Constituţia României, republicată, şi ale art.92 din Regulamentul Camerei Deputaţilor, republicat. 

În urma dezbaterilor, Comisia propune admiterea cu modificări a propunerii legislative, după cum urmează: 
I. Amendamente admise

În urma dezbaterilor, Comisia propune adoptarea propunerii legislative cu următoarele amendamente:

	Titlul legii

Lege privind completarea şi modificarea alineatului (1) al articolului 269 din Legea nr.53/2003 privind Codul muncii

	„Lege privind modificarea alineatului (1) al articolului 269 din Legea nr.53/2003 - Codul muncii”
Autor: d-l deputat Stelian Duţu

	Pentru respectarea normelor de tehnică legislativă, întrucât propunerea vizează doar modificarea alin.(1).

	2
	
	Articol unic. Alineatul (1) al articolului 269 din Legea nr.53/2003 privind Codul muncii, publicat în Monitorul Oficial nr.72 din 5 februarie 2003, cu modificările şi completările ulterioare se modifică şi se completează după cum urmează:


	Art. I - Alineatul (1) al articolului 269 din Legea nr.53/2003 - Codul muncii, publicată în Monitorul Oficial al României, Partea I, nr.72 din 5 februarie 2003, cu modificările şi completările ulterioare, se modifică şi va avea următorul cuprins:

Autor: d-l deputat Gheorghe Barbu
	Pentru respectarea normelor de tehnică legislativă. 

	3.
	Art.269, alin.(1)
(1) Angajatorul este obligat, în temeiul normelor şi principiilor răspunderii civile contractuale, să îl despăgubească pe salariat în situaţia în care acesta a suferit un prejudiciu material din culpa angajatorului în timpul îndeplinirii obligaţiilor de serviciu sau în legătură cu serviciul.


	Art.269. – (1) Angajatorul este obligat, în temeiul normelor şi principiilor răspunderii civile contractuale, să îl despăgubească pe salariat în situaţia în care acesta a suferit un prejudiciu material sau moral din culpa angajatorului în timpul îndeplinirii obligaţiilor de serviciu sau în legătură cu serviciul.”

	Nemodificat

	

	4.
	
	
	Art. II – Legea nr. 53/2003 – Codul muncii, publicată în Monitorul Oficial al României, Partea I nr. 72 din 5 februarie 2003, cu modificările şi completările ulterioare, precum şi cu modificările aduse prin prezenta lege, se va republica în Monitorul Oficial al României, Partea I, dându-se textelor o nouă numerotare.
Autor: d-l deputat Gheorghe Barbu
	



Comisia propune aprobarea proiectului în forma propusă în raport, cu unanimitate de voturi.
PREŞEDINTE,




SECRETAR,








Gheorghe Barbu




Kerekes Károly 
Întocmit, 

Consilier Elena MESAROŞ

